# Anne Brontëová

### Z Wikipédie

Anne Brontëová
anglická spisovateľka (portrét od Charlotty Brontëovej)
Narodenie | 17. január 1820 Thornton, Yorkshire, Anglicko
Úmrtie | 28. máj 1849 Scarborough, Anglicko
Pozri aj Biografický portál

Anne Brontëová /bɹɑnti/ (pseudonym Acton Bell) (* 17. január 1820, Thornton, Yorkshire, Anglicko - † 28. máj 1849, Scarborough, Anglicko) bola anglická spisovateľka, sestra spisovateliek Charlotty Brontëovej, Emily Brontëovej a básnika a maliara Patricka Branwella Brontë.

## [úprava] Životopis

Narodila sa v Thorntone v Yorkshire ako posledná zo šiestich detí Patricka Brontë a jeho manželky Marie Branwellovej Brontëovej. Jej matka zomrela na rakovinu o rok neskôr, v roku 1821, po presťahovaní rodiny do Haworthu, kde jej otec Patrick Brontë bol vymenovaný za doživotného kaplána. V roku 1825 dve z jej starších sestier - Maria a Elizabeth - zomreli na tuberkulózu, ktorú dostali počas pobytu na škole Clergy Daughters' boarding school v Cowan Bridge v Lancashire. Veľa sa písalo o vplyve ich smrti na jej ňu a jej súrodencov, ako i o pravdepodobnom vplyve na ich neskoršiu tvorbu.

Anne navštevovala školu Miss Wooler's school na Roe Head v Huddersfielde a v rokoch 1839 - 1845 pracovala ako guvernantka a svoj voľný čas využívala na písanie, s ktorým začala už v detstve spolu so svojimi dvoma sestrami, Charlottou a Emily. Ich prvá publikácia, ktorou bol zväzok poézie, vyšla pod pseudonymami v roku 1846, rok po tom, ako začala písať svoj prvý román Agnes Grey (Anges Greyová), ktorý vydala spolu s troma zväzkami románu Wuthering Heights (Búrlivé výšiny) od jej sestry Emily, len mesiac po tom, čo vyšiel román ich sestry Charlotty Jane Eyre (Jana Eyrová). Jej druhý a posledný román The Tenant of Wildfell Hall sa objavil v roku 1848, krátko pred smrťou jej brata Branwella a jej sestry Emily Brontëovej (Branwell zomrel v septembri a Emily v decembri roku 1848).

Anne zomrela v Scarborough, kam sa odišla liečiť po dlhej chorobe. Tu je tiež pochovaná na cintoríne pri kostole sv. Márie.

## [úprava] Dielo

- 1846 - Poems by Currer, Ellis and Acton Bell, zbierka básní sestier Brontëových
- 1847 - Agnes Grey (Agnes Greyová)
- 1848 - The Tenant of Wildfell Hall

Zdroj: "http://sk.wikipedia.org../../../a/n/n/Anne_Bront%C3%ABov%C3%A1_1442.html"

Kategórie: Narodenia v 1818 | Úmrtia v 1848 | Anglickí básnici | Anglickí spisovatelia | Ženy v svetovej literatúre | Ženy v poézii | Súrodenci v literatúre

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Български
- Bosanski
- Català
- Cymraeg
- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Italiano
- 日本語
- Nederlands
- ‪Norsk (bokmål)‬
- Polski
- Simple English
- Српски / Srpski
- Svenska
- 中文